附件

古代经典名方目录（第一批）

|  |  |  |  |  |  |
| --- | --- | --- | --- | --- | --- |
| **编号** | **方名** | **原文** | | | **剂型** |
| **出处** | **处方** | **制法及用法** |
| 1 | 桃核承气汤 | 《伤寒论》(汉•张仲景)“太阳病不解，热结膀胱，其人如狂，血自下，下者愈。其外不解者，尚未可攻，当先解其外；外解已，但少腹急结者，乃可攻之，宜桃核承气汤。” | 桃仁五十个（去皮尖），大黄四两，桂枝二两（去皮），甘草二两（炙）,芒硝二两。 | 上五味，以水七升，煮取二升半，去滓，内芒硝，更上火，微沸下火，先食温服五合，日三服。 | 汤剂 |
| 2 | 旋覆代赭汤 | 《伤寒论》(汉•张仲景)“伤寒发汗，若吐若下，解后，心下痞鞕，噫气不除者，属旋覆代赭石汤。” | 旋覆花三两，人参二两，生姜五两，代赭一两，甘草三两（炙），半夏半升（洗），大枣十二枚（擘）。 | 上七味，以水一斗，煮取六升，去滓，再煎取三升，温服一升，日三服。 | 汤剂 |
| 3 | 竹叶石膏汤 | 《伤寒论》(汉•张仲景)“伤寒解后，虚羸少气，气逆欲吐，竹叶石膏汤主之。” | 竹叶二把，石膏一斤，半夏半升（洗），麦门冬一升（去心），人参二两，甘草二两（炙），粳米半斤。 | 上七味，以水一斗，煮取六升，去滓，内粳米，煮米熟，汤成去米，温服一升，日三服。 | 汤剂 |
| 4 | 麻黄汤 | 《伤寒论》(汉•张仲景)“①太阳病，头痛发热，身疼腰痛，骨节疼痛，恶风无汗而喘者，麻黄汤主之。②太阳病，脉浮紧，无汗，发热，身疼痛，八九日不解，表证仍在，此当复发汗。服汤已，微除，其人发烦目瞑，剧者必衄，衄乃解。所以然者，阳气重故也，宜麻黄汤。③脉浮而紧，浮则为风，紧则为寒，风则伤卫，寒则伤荣，荣卫俱病，骨节烦疼，可发其汗，宜麻黄汤。” | 麻黄三两（去节），桂枝二两（去皮），甘草一两（炙），杏仁七十个（去皮尖）。 | 上四味，以水九升，先煮麻黄，减二升，去上沫，内诸药，煮取二升半，去滓，温服八合，覆取微似汗，不须啜粥，余如桂枝法将息。 | 汤剂 |
| 5 | 吴茱萸汤 | 《伤寒论》(汉•张仲景)“①食谷欲呕，属阳明也，吴茱萸汤主之。②干呕，吐涎沫，头痛者，吴茱萸汤主之。” | 吴茱萸一升（洗），人参三两，生姜六两（切），大枣十二枚(擘)。 | 上四味，以水七升，煮取二升，去滓，温服七合，日三服。 | 汤剂 |
| 6 | 芍药甘草汤 | 《伤寒论》（汉•张仲景）“伤寒脉浮，自汗出，小便数，心烦，微恶寒，脚挛急。……若厥愈足温者，更作芍药甘草汤与之，其脚即伸。” | 白芍药、甘草各四两（炙）。 | 上二味，以水三升，煮取一升五合，去滓，分温再服。 | 汤剂 |
| 7 | 半夏泻心汤 | 《伤寒论》(汉•张仲景)“若心下满而鞕痛者，此为结胸也，大陷胸汤主之。但满而不痛者，此为痞，柴胡不中与之，宜半夏泻心汤。” | 半夏半升（洗）,黄芩、干姜、人参、甘草（炙）各三两,黄连一两,大枣十二枚（擘）。 | 上七味，以水一斗，煮取六升，去滓，再煎取三升，温服一升，日三服。 | 汤剂 |
| 8 | 真武汤 | 《伤寒论》(汉•张仲景)“①太阳病发汗，汗出不解，其人仍发热，心下悸，头眩，身瞤动，振振欲擗地者，真武汤主之。②少阴病，二三日不已，至四五日，腹痛，小便不利，四肢沉重疼痛，自下利者，此为有水气，其人或咳，或小便利，或下利，或呕者，真武汤主之。” | 茯苓、芍药、生姜（切）各三两,白术二两,附子一枚（炮，去皮，破八片）。 | 上五味，以水八升，煮取三升，去滓，温服七合，日三服。 | 汤剂 |
| 9 | 猪苓汤 | 《伤寒论》(汉•张仲景)“①若脉浮发热，渴欲饮水，小便不利者，猪苓汤主之。②少阴病，下利六七日，咳而呕渴，心烦不得眠者，猪苓汤主之。” | 猪苓（去皮）、茯苓、泽泻、阿胶、滑石（碎）各一两。 | 上五味,以水四升,先煮四味,取二升，去滓,内阿胶烊消,温服七合,日三服。 | 汤剂 |
| 10 | 小承气汤 | 《伤寒论》(汉•张仲景)“①阳明病脉迟，虽汗出不恶寒者，其身必重，短气,腹满而喘，有潮热者，此外欲解，可攻里也。手足濈然而汗出者，此大便已鞕也，大承气汤主之。若汗多，微发热恶寒者，外未解也，其热不潮，未可与承气汤。若腹大满不通者，可与小承气汤，微和胃气，勿令至大泄下。②下利谵语者，有燥屎也，宜小承气汤。③若不大便六七日，恐有燥屎，欲知之法，少与小承气汤，汤入腹中，转矢气者，此有燥屎也，乃可攻之。若不转矢气者，此但初头鞕，后必溏，不可攻之，攻之必胀满，不能食也，欲饮水者，与水则哕。其后发热者，大便必复鞕而少也，以小承气汤和之。不转矢气者，慎不可攻也。” | 大黄四两(酒洗)，厚朴二两（炙，去皮），枳实三枚（大者，炙）。 | 上三味，以水四升，煮取一升二合，去滓，分温二服。初服汤当更衣，不尔者，尽饮之，若更衣者，勿服之。 | 汤剂 |
| 11 | 甘草泻心汤 | 《伤寒论》(汉•张仲景)“伤寒中风，医反下之，其人下利日数十行，谷不化，腹中雷鸣，心下痞鞕而满，干呕心烦不得安，医见心下痞，谓病不尽，复下之，其痞益甚，此非结热，但以胃中虚，客气上逆，故使鞕也，属甘草泻心汤。” | 甘草四两（炙），黄芩三两，干姜三两，大枣十二枚（擘），半夏半升（洗），黄连一两。 | 上六味，以水一斗，煮取六升，去滓，再煎取三升，温服一升，日三服。 | 汤剂 |
| 12 | 黄连汤 | 《伤寒论》(汉•张仲景)“伤寒胸中有热，胃中有邪气，腹中痛，欲呕吐者，黄连汤主之。” | 黄连三两，甘草三两（炙），干姜三两，桂枝三两（去皮），人参二两，半夏半升（洗），大枣十二枚（擘）。 | 上七味，以水一斗，煮取六升，去滓，温服，昼三服夜二服。 | 汤剂 |
| 13 | 当归四逆汤 | 《伤寒论》(汉•张仲景)“①手足厥寒，脉细欲绝者，当归四逆汤主之。②下利脉大者，虚也，以强下之故也。设脉浮革，因尔肠鸣者，属当归四逆汤。” | 当归三两，桂枝三两（去皮），芍药三两，细辛三两，甘草二两（炙），通草二两，大枣二十五枚（擘）。 | 上七味，以水八升，煮取三升，去滓，温服一升，日三服。 | 汤剂 |
| 14 | 附子汤 | 《伤寒论》(汉•张仲景)“少阴病，得之一二日，口中和，其背恶寒者，当灸之，附子汤主之。” | 附子二枚（炮，去皮，破八片），茯苓三两，人参二两，白术四两，芍药三两。 | 上五味，以水八升，煮取三升，去滓，温服一升，日三服。 | 汤剂 |
| 15 | 桂枝芍药知母汤 | 《金匮要略》（汉•张仲景）“诸肢节疼痛，身体魁羸，脚肿如脱，头眩短气，温温欲吐，桂枝芍药知母汤主之。” | 桂枝四两，芍药三两，甘草二两，麻黄二两，生姜五两，白术五两，知母四两，防风四两，附子二两（炮）。 | 上九味，以水七升，煮取二升，温服七合，日三服。 | 汤剂 |
| 16 | 黄芪桂枝五物汤 | 《金匮要略》（汉•张仲景）“血痹，阴阳俱微，寸口关上微，尺中小紧，外证身体不仁，如风痹状，黄芪桂枝五物汤主之。” | 黄芪三两，芍药三两，桂枝三两，生姜六两，大枣十二枚。 | 上五味，以水六升，煮取二升，温服七合，日三服。 | 汤剂 |
| 17 | 半夏厚朴汤 | 《金匮要略》（汉•张仲景）“妇人咽中如有炙脔，半夏厚朴汤主之。” | 半夏一升，厚朴三两，茯苓四两，生姜五两，干苏叶二两。 | 上五味，以水七升，煮取四升，分温四服，日三夜一服。 | 汤剂 |
| 18 | 瓜蒌薤白半夏汤 | 《金匮要略》（汉•张仲景）“胸痹不得卧，心痛彻背者，瓜蒌薤白半夏汤主之。” | 瓜蒌实一枚，薤白三两，半夏半斤，白酒一斗。 | 上四味，同煮，取四升，温服一升，日三服。 | 汤剂 |
| 19 | 苓桂术甘汤 | 《金匮要略》（汉•张仲景）“①心下有痰饮，胸胁支满，目眩，苓桂术甘汤主之。②夫短气有微饮，当从小便去之，苓桂术甘汤主之。” | 茯苓四两，桂枝、白术各三两，甘草二两。 | 上四味，以水六升，煮取三升，分温三服。 | 汤剂 |
| 20 | 泽泻汤 | 《金匮要略》（汉•张仲景）“心下有支饮，其人苦冒眩，泽泻汤主之。” | 泽泻五两，白术二两。 | 上二味，以水二升，煮取一升，分温再服。 | 汤剂 |
| 21 | 百合地黄汤 | 《金匮要略》（汉•张仲景）“百合病，不经吐、下、发汗，病形如初者，百合地黄汤主之。” | 百合七枚(擘),生地黄汁一升。 | 上以水洗百合，渍一宿，当白沫出，去其水，更以泉水二升，煎取一升，去滓，内地黄汁，煎取一升五合，分温再服。中病，勿更服，大便当如漆。 | 汤剂 |
| 22 | 枳实薤白桂枝汤 | 《金匮要略》（汉•张仲景）“胸痹心中痞，留气结在胸，胸满，胁下逆抢心，枳实薤白桂枝汤主之。” | 枳实四枚，厚朴四两，薤白半斤，桂枝一两，瓜蒌实一枚（捣）。 | 上五味，以水五升，先煮枳实、厚朴，取二升，去滓，内诸药，煮数沸，分温三服。 | 汤剂 |
| 23 | 大建中汤 | 《金匮要略》（汉•张仲景）“心胸中大寒痛，呕不能饮食，腹中寒，上冲皮起，出见有头足，上下痛而不可触近，大建中汤主之。” | 蜀椒二合（去汗），干姜四两，人参二两。 | 上三味，以水四升，煮取二升，去滓，内胶饴一升，微火煮取一升半，分温再服；如一炊顷，可饮粥二升，后更服。当一日食糜，温覆之。 | 汤剂 |
| 24 | 橘皮竹茹汤 | 《金匮要略》（汉•张仲景）“哕逆者，橘皮竹茹汤主之。” | 橘皮二升，竹茹二升，大枣三十枚，生姜半斤，甘草五两，人参一两。 | 上六味，以水一斗，煮取三升，温服一升，日三服。 | 汤剂 |
| 25 | 麦门冬汤 | 《金匮要略》（汉•张仲景）“大逆上气，咽喉不利，止逆下气者，麦门冬汤主之。” | 麦门冬七升，半夏一升，人参二两，甘草二两，粳米三合，大枣十二枚。 | 上六味，以水一斗二升，煮取六升，温服一升，日三夜一服。 | 汤剂 |
| 26 | 甘姜苓术汤 | 《金匮要略》（汉•张仲景）“肾著之病，其人身体重，腰中冷，如坐水中，形如水状，反不渴，小便自利，饮食如故，病属下焦。身劳汗出，衣里冷湿，久久得之，腰以下冷痛，腹重如带五千钱，甘姜苓术汤主之。” | 甘草、白术各二两，干姜、茯苓各四两。 | 上四味，以水五升，煮取三升，分温三服。 | 汤剂 |
| 27 | 厚朴七物汤 | 《金匮要略》(汉•张仲景)“病腹满，发热十日，脉浮而数，饮食如故，厚朴七物汤主之。” | 厚朴半斤，甘草、大黄各三两，大枣十枚，枳实五枚，桂枝二两，生姜五两。 | 上七味，以水一斗，煮取四升，温服八合，日三服。 | 汤剂 |
| 28 | 厚朴麻黄汤 | 《金匮要略》（汉•张仲景）“咳而脉浮者，厚朴麻黄汤主之。” | 厚朴五两，麻黄四两，石膏如鸡子大，杏仁半升，半夏半升，干姜二两，细辛二两，小麦一升，五味子半升。 | 上九味，以水一斗二升，先煮小麦熟，去滓，内诸药，煮取三升，温服一升，日三服。 | 汤剂 |
| 29 | 当归建中汤 | 《千金翼方》（唐•孙思邈）“治产后虚羸不足，腹中疾痛不止，吸吸少气，或若小腹拘急挛痛引腰背，不能饮食，产后一月，日得服四五剂为善，令人强壮内补方。” | 当归四两，桂心三两，甘草二两（炙），芍药六两，生姜三两，大枣十二枚（擘）。 | 右六味，㕮咀，以水一斗，煮取三升，分为三服，一日令尽。 | 汤剂 |
| 30 | 温脾汤 | 《备急千金要方》（唐•孙思邈）“治下久赤白连年不止，及霍乱，脾胃冷，实不消。” | 大黄四两，人参、甘草、干姜各二两，附子一枚(大者)。 | 右五味，㕮咀，以水八升煮取二升半，分三服。临熟下大黄。 | 汤剂 |
| 31 | 温胆汤 | 《备急千金要方》（唐•孙思邈）“治大病后，虚烦不得眠，此胆寒故也，宜服温胆汤。” | 半夏、竹茹、枳实各二两，橘皮三两，生姜四两，甘草一两。 | 右六味，㕮咀，以水八升煮取二升，分三服。 | 汤剂 |
| 32 | 小续命汤 | 《备急千金要方》（唐•孙思邈）“治卒中风欲死，身体缓急，口目不正，舌强不能语，奄奄忽忽，神情闷乱，诸风服之皆验，不令人虚方。” | 麻黄、防己、人参、黄芩、桂心、甘草、芍药、川芎、杏仁各一两，附子一枚，防风一两半，生姜五两。 | 右十二味，㕮咀，以水一斗二升，先煮麻黄三沸，去沫，内诸药，煮取三升。分三服，甚良。不瘥，更合三、四剂，必佳。 | 汤剂 |
| 33 | 开心散 | 《备急千金要方》（唐•孙思邈）“开心散，主好忘方。” | 远志、人参各四分，茯苓二两，菖蒲一两。 | 右四味治下筛，饮服方寸匕，日三。 | 散剂 |
| 34 | 槐花散 | 《普济本事方》（宋•许叔微）“治肠风脏毒，槐花散。” | 槐花（炒），柏叶（烂杵焙），荆芥穗，枳壳（去穰细切，麸炒黄）。 | 右修事了，方秤等分，细末，用清米饮调下二钱，空心食前服。 | 散剂 |
| 35 | 竹茹汤 | 《普济本事方》（宋•许叔微）“治胃热呕吐，竹茹汤。” | 干葛三两，甘草三分（炙），半夏三分（姜汁半盏，浆水一升煮耗半）。 | 右粗末，每服五钱，水二盏，生姜三片，竹茹一弹大，枣一个，同煎至一盏，去滓温服。 | 煮散 |
| 36 | 辛夷散 | 《严氏济生方》（宋•严用和）“治肺虚，风寒湿热之气加之，鼻内壅塞，涕出不已，或气息不通，或不闻香臭。” | 辛夷仁、细辛(洗去土、叶)、藁本(去芦)、升麻、川芎、木通(去节)、防风(去芦)、羌活(去芦)、甘草(炙)、白芷各等分。 | 右为细末，每服二钱。食后茶清调服。 | 散剂 |
| 37 | 当归饮子 | 《严氏济生方》（宋•严用和）“治心血凝滞，内蕴风热，发见皮肤，遍身疮疥，或肿或痒，或脓水浸淫，或发赤疹㾦㿔。” | 当归（去芦）、白芍药、川芎、生地黄（洗）、白蒺藜（炒,去尖）、防风（去芦）、荆芥穗各一两，何首乌、黄芪（去芦），甘草（炙）各半两。 | 右㕮咀，每服四钱，水一盏半，姜五片，煎至八分，去滓温服。不拘时候。 | 煮散 |
| 38 | 实脾散 | 《严氏济生方》（宋•严用和）“治阴水，先实脾土。” | 厚朴（去皮，姜制，炒）、白术、木瓜（去瓤）、木香（不见火）、草果仁、大腹子、附子（炮、去皮脐）、白茯苓（去皮）、干姜（炮）各一两，甘草(炙)半两。 | 右㕮咀，每服四钱，水一盏半，生姜五片，枣子一枚，煎至七分，去滓温服，不拘时候。 | 煮散 |
| 39 | 温经汤 | 《妇人大全良方》（宋•陈自明）“若经道不通，绕脐寒疝痛彻，其脉沉紧。此由寒气客于血室，血凝不行，结积血为气所冲，新血与故血相搏，所以发痛。譬如天寒地冻，水凝成冰。宜温经汤及桂枝桃仁汤、万病丸。” | 当归、川芎、芍药、桂心、牡丹皮、莪术各半两，人参、甘草、牛膝各一两。 | 右㕮咀，每服五钱。水一盏半，煎至八分，去滓温服。 | 煮散 |
| 40 | 泻白散 | 《小儿药证直诀》（宋•钱乙）“治小儿肺盛，气急喘嗽。” | 地骨皮（洗去土，焙）、桑白皮（细锉炒黄）各一两，甘草（炙）一钱。 | 上锉散，入粳米一撮，水二小盏，煎七分，食前服。 | 煮散 |
| 41 | 清心莲子饮 | 《太平惠民和剂局方》（宋•太平惠民和剂局）“治心中蓄积，时常烦躁，因而思虑劳力，忧愁抑郁，是致小便白浊，或有沙膜，夜梦走泄，遗沥涩痛，便赤如血；或因酒色过度，上盛下虚，心火炎上，肺金受克，口舌干燥，渐成消渴，睡卧不安，四肢倦怠，男子五淋，妇人带下赤白；及病后气不收敛，阳浮于外，五心烦热。药性温平，不冷不热，常服清心养神，秘精补虚，滋润肠胃，调顺血气。” | 黄芩、麦门冬（去心）、地骨皮、车前子、甘草（炙）各半两，石莲肉（去心）、白茯苓、黄芪（蜜炙）、人参各七钱半。 | 右剉散。每三钱，麦门冬十粒，水一盏半，煎取八分，去滓，水中沉冷，空心，食前服。 | 煮散 |
| 42 | 甘露饮 | 《太平惠民和剂局方》（宋•太平惠民和剂局）“治丈夫、妇人、小儿胃中客热，牙宣口气，齿龈肿烂，时出脓血，目睑垂重，常欲合闭；或频饥烦，不欲饮食，及赤目肿痛，不任凉药，口舌生疮，咽喉肿痛，疮疹已发、未发，皆可服之。又疗脾胃受湿，瘀热在里，或醉饱房劳，湿热相搏，致生疸病，身面皆黄，肢体微肿，胸满气短，大便不调，小便黄涩，或时身热，并皆治之。” | 枇杷叶（刷去毛）、干熟地黄（去土）、天门冬（去心，焙）、枳壳（去瓤，麸炒）、山茵陈（去梗）、生干地黄、麦门冬（去心，焙）、石斛（去芦）、甘草（炙）、黄芩。 | 右等分，为末。每服二钱，水一盏，煎至七分，去滓温服，食后，临卧。小儿一服分两服，仍量岁数加减与之。 | 煮散 |
| 43 | 华盖散 | 《太平惠民和剂局方》（宋•太平惠民和剂局）“治肺感寒邪，咳嗽上气，胸膈烦满，项背拘急，声重鼻塞，头昏目眩，痰气不利，呀呷有声。” | 紫苏子（炒）、赤茯苓（去皮）、桑白皮（炙）、陈皮（去白）、杏仁（去皮、尖，炒）、麻黄（去根、节）各一两，甘草（炙）半两。 | 右七味为末。每服二钱，水一盏，煎至七分，去滓，食后温服。 | 煮散 |
| 44 | 三痹汤 | 《妇人大全良方》（宋•陈自明）“治血气凝滞，手足拘挛，风痹，气痹等疾皆疗。” | 川续断、杜仲（去皮，切，姜汁炒）、防风、桂心、细辛、人参、茯苓、当归、白芍药、甘草各一两，秦艽、生地黄、川芎、川独活各半两，黄芪、川牛膝各一两。 | 右㕮咀为末，每服五钱。水二盏，姜三片，枣一枚，煎至一盏，去滓热服，无时候，但腹稍空服。 | 煮散 |
| 45 | 升阳益胃汤 | 《脾胃论》（金•李东垣）“脾胃之虚，怠惰嗜卧，四肢不收，时值秋燥令行，湿热少退，体重节痛，口苦舌干，食无味，大便不调，小便频数，不嗜食，食不消。兼见肺病，洒淅恶寒，惨惨不乐，面色恶而不和，乃阳气不伸故也。当升阳益胃，名之曰升阳益胃汤。” | 黄芪二两，半夏（汤洗）、人参（去芦）、甘草（炙）各一两，防风、白芍药、羌活、独活各五钱，橘皮（连穰）四钱，茯苓、泽泻、柴胡、白术各三钱，黄连二钱。 | 上㕮咀，每服三钱，生姜五片，枣二枚，去核，水三盏，同煎至一盏，去渣，温服，早饭、午饭之间服之，禁忌如前。其药渐加至五钱止。 | 煮散 |
| 46 | 清胃散 | 《兰室秘藏》（金•李东垣）“治因服补胃热药，致使上下牙疼痛不可忍，牵引头脑、满面发热，大痛。足阳明之别络入脑，喜寒恶热，乃是手足阳明经中热盛而作也。其齿喜冷恶热。” | 当归身、择细黄连、生地黄（酒制）各三分，牡丹皮五分，升麻一钱。 | 上为细末，都作一服，水一盏半，煎至一盏，去滓，带冷服之。 | 煮散 |
| 47 | 当归六黄汤 | 《兰室秘藏》（金•李东垣）“治盗汗之圣药也。” | 当归、生地黄、熟地黄、黄柏、黄芩、黄连各等分，黄芪加一倍。 | 上为粗末，每服五钱，水二盏，煎至一盏，食前服。小儿减半服之。 | 煮散 |
| 48 | 圣愈汤 | 《兰室秘藏》（金•李东垣）“治诸恶疮，血出多而心烦不安，不得睡眠，亡血故也，以此药主之。” | 生地黄、熟地黄、川芎、人参各三分，当归身、黄芪各五分。 | 上㕮咀，如麻豆大，都作一服。水二大盏，煎至一盏，去滓，稍热无时服。 | 煮散 |
| 49 | 乌药汤 | 《兰室秘藏》（金•李东垣）“治妇人血海疼痛。” | 当归、甘草、木香各五钱，乌药一两，香附子二两（炒）。 | 上㕮咀，每服五钱，水二大盏，去滓，温服，食前。 | 煮散 |
| 50 | 羌活胜湿汤 | 《内外伤辨惑论》（金•李东垣）“肩背痛不可回顾者，此手太阳气郁而不行，以风药散之。脊痛项强，腰似折，项似拨，此足太阳经不通行，以羌活胜湿汤主之。” | 羌活、独活各一钱，藁本、防风、甘草（炙）、川芎各五分，蔓荆子三分。 | 上㕮咀，都作一服，水二盏，煎至一盏，去渣，大温服，空心食前。 | 煮散 |
| 51 | 当归补血汤 | 《内外伤辨惑论》（金•李东垣）“治肌热，燥热，困渴引饮，目赤面红，昼夜不息。其脉洪大而虚，重按全无。” | 黄芪一两，当归二钱（酒洗）。 | 上件咀，都作一服。水二盏，煎至一盏，去渣，温服，空心食前。 | 煮散 |
| 52 | 厚朴温中汤 | 《内外伤辨惑论》（金•李东垣）“治脾胃虚寒，心腹胀满，及秋冬客寒犯胃，时作疼痛。” | 厚朴（姜制）、橘皮（去白）各一两，甘草（炙）、草豆蔻仁、茯苓（去皮）、木香各五钱，干姜七分。 | 上为粗散，每服五钱匕。水二盏，生姜三片，煎至一盏，去渣，温服，食前。忌一切冷物。 | 煮散 |
| 53 | 地黄饮子 | 《黄帝素问宣明论方》(金•刘完素)“喑痱证，主肾虚。内夺而厥，舌喑不能言，二足废不为用。肾脉虚弱，其气厥不至，舌不仁。经云∶喑痱，足不履用，音声不出者。地黄饮子主之，治喑痱，肾虚弱厥逆，语声不出，足废不用。” | 熟干地黄、巴戟（去心）、山茱萸、石斛、肉苁蓉（酒浸，焙）、附子（炮）、五味子、官桂、白茯苓、麦门冬（去心）、菖蒲、远志（去心）各等分。 | 右为末，每服三钱，水一盏半，生姜五片，枣一枚，薄荷，同煎至八分，不计时候。 | 煮散 |
| 54 | 大秦艽汤 | 《素问病机气宜保命集》（金•刘完素）“中风，外无六经之形证，内无便溺之阻格，知血弱不能养筋，故手足不能运动，舌强不能言语，宜养血而筋自荣，大秦艽汤主之。” | 秦艽三两，甘草二两，川芎二两，当归二两，白芍药二两，细辛半两，川羌活、防风、黄芩各一两，石膏二两，吴白芷一两，白术一两，生地黄一两，熟地黄一两，白茯苓一两，川独活二两。 | 右十六味，剉，每服一两，水煎，去渣，温服，无时。 | 煮散 |
| 55 | 三化汤 | 《素问病机气宜保命集》（金•刘完素）“中风外有六经之形证，先以加减续命汤，随证治之，内有便溺之阻格，复以三化汤主之。” | 厚朴、大黄、枳实、羌活各等分。 | 右剉如麻豆大，每服三两，水三升，煎至一升半，终日服之。以微利为度，无时。 | 汤剂 |
| 56 | 清金化痰汤 | 《医学统旨》(明•叶文龄)“清金化痰汤，因火者，咽喉干痛，面赤，鼻出热气，其痰嗽而难出，色黄且浓，或带血丝，或出腥臭。” | 黄芩、山栀各一钱半，桔梗二钱，麦门冬（去心)、桑皮、贝母、知母、瓜蒌仁（炒）、橘红、茯苓各一钱，甘草四分。 | 水二盅，煎八分，食后服。 | 汤剂 |
| 57 | 桑白皮汤 | 《景岳全书》（明•张景岳）“治肺气有余，火炎痰盛作喘。” | 桑白皮、半夏、苏子、杏仁、贝母、山栀、黄芩、黄连各八分。 | 水二盅，姜三片，煎八分，温服。 | 汤剂 |
| 58 | 金水六君煎 | 《景岳全书》（明•张景岳）“治肺肾虚寒，水泛为痰，或年迈阴虚，血气不足，外受风寒，咳嗽呕恶，多痰喘急等证。” | 当归二钱，熟地三、五钱，陈皮一钱半，半夏二钱，茯苓二钱，炙甘草一钱。 | 水二盅，生姜三、五、七片，煎七、八分，食远温服。 | 汤剂 |
| 59 | 暖肝煎 | 《景岳全书》（明•张景岳）“治肝肾阴寒，小腹疼痛，疝气等证。” | 当归二、三钱，枸杞三钱，茯苓二钱，小茴香二钱，肉桂一、二钱，乌药二钱，沉香一钱或木香亦可。 | 水一盅半，加生姜三、五片，煎七分，食远温服。 | 汤剂 |
| 60 | 玉女煎 | 《景岳全书》（明•张景岳）“治水亏火盛，六脉浮洪滑大，少阴不足，阳明有余，烦热干渴，头痛牙疼，失血等证。若大便溏泄者，乃非所宜。” | 生石膏三、五钱，熟地三、五钱或一两，麦冬二钱，知母、牛膝各一钱半。 | 水一盅半，煎七分，温服或冷服。 | 汤剂 |
| 61 | 保阴煎 | 《景岳全书》（明•张景岳）“治男妇带浊遗淋，色赤带血，脉滑多热，便血不止，及血崩血淋，或经期太早，凡一切阴虚内热动血等证。” | 生地、熟地、芍药各二钱，山药、川续断、黄芩、黄柏各一钱半，生甘草一钱。 | 水二盅，煎七分。食远温服。 | 汤剂 |
| 62 | 化肝煎 | 《景岳全书》（明•张景岳）“治怒气伤肝，因而气逆动火，致为烦热胁痛，胀满动血等证。” | 青皮、陈皮各二钱，芍药二钱，丹皮、栀子(炒)、泽泻各一钱半，土贝母二、三钱。 | 水一盅半，煎七、八分。食远温服。 | 汤剂 |
| 63 | 济川煎 | 《景岳全书》（明•张景岳）“凡病涉虚损，而大便闭结不通，则硝、黄攻击等剂必不可用，若势有不得不通者，宜此主之。” | 当归三、五钱，牛膝二钱，肉苁蓉（酒洗去咸)二、三钱，泽泻一钱半，升麻五分、七分或一钱，枳壳一钱。 | 水一盅半，煎七八分，食前服。 | 汤剂 |
| 64 | 固阴煎 | 《景岳全书》（明•张景岳）“治阴虚滑泄，带浊淋遗，及经水因虚不固等证。此方专主肝肾。” | 人参随宜，熟地三、五钱，山药二钱（炒），山茱萸一钱半，远志七分（炒），炙甘草一、二钱，五味子十四粒，菟丝子二、三钱（炒香）。 | 水二盅，煎七分，食远温服。 | 汤剂 |
| 65 | 托里消毒散 | 《外科正宗》（明•陈实功）“治痈疽已成不得内消者，宜服此药以托之，未成者可消，已成者即溃，腐肉易去，新肉易生，此时不可用内消泄气、寒凉等药致伤脾胃为要。” | 人参、川芎、白芍、黄芪、当归、白术、茯苓、金银花各一钱，白芷、甘草、皂角针、桔梗各五分。 | 水二盅，煎八分，食远服。 | 汤剂 |
| 66 | 清上蠲痛汤 | 《寿世保元》（明•龚廷贤）“论一切头痛主方，不论左右偏正新久，皆效。” | 当归一钱（酒洗），小川芎一钱，白芷一钱，细辛三分，羌活一钱，独活一钱，防风一钱，菊花五分，蔓荆子五分，苍术一钱（米泔浸），片芩一钱五分（酒炒），麦门冬一钱，甘草三分（生）。 | 上锉一剂，生姜煎服。 | 煮散 |
| 67 | 清肺汤 | 《万病回春》（明•龚廷贤）“治一切咳嗽，上焦痰盛。” | 黄芩（去朽心）一钱半，桔梗（去芦）、茯苓（去皮）、陈皮（去白）、贝母（去心）、桑白皮各一钱，当归、天门冬（去心）、山栀、杏仁（去皮尖）、麦门冬（去心）各七分，五味子七粒，甘草三分。 | 上锉，生姜、枣子煎，食后服。 | 煮散 |
| 68 | 养胃汤 | 《证治准绳》（明•王肯堂）“治外感风寒，内伤生冷，憎寒壮热，头目昏疼，不问风寒二证，夹食停痰，俱能治之，但感风邪，以微汗为好。” | 半夏（汤洗七次）、厚朴（去粗皮、姜汁炒）、苍术（米泔浸一宿，洗切，炒）各一两，橘红七钱半，藿香叶（洗去土）、草果（去皮膜）、茯苓（去黑皮）、人参（去芦）各半两，炙甘草二钱半。 | 右㕮咀，每服四钱，水一盏半，姜七片，乌梅一个，煎六分，热服。 | 煮散 |
| 69 | 清骨散 | 《证治准绳》（明•王肯堂）“专退骨蒸劳热。” | 银柴胡一钱五分，胡黄连、秦艽、鳖甲（醋炙）、地骨皮、青蒿、知母各一钱，甘草五分。 | 水二盅，煎八分，食远服。 | 汤剂 |
| 70 | 石决明散 | 《普济方》（明•朱橚）“石决明散，治风毒气攻入头系眼昏暗，及头目不利。” | 石决明、羌活（去芦头）、草决明、菊花各一两，甘草（炙，剉）半两。 | 右为散，每服二钱，以水一盏。煎六分，和滓，食后、临卧温服。 | 煮散 |
| 71 | 保元汤 | 《简明医彀》（明•孙志宏）“治元气虚弱，精神倦怠，肌肉柔慢，饮食少进，面青㿠白，睡卧宁静，……及有杂证，皆属虚弱，宜服。” | 人参一钱，黄芪二钱，甘草五分，肉桂二分。 | 右加生姜一片，水煎服。 | 汤剂 |
| 72 | 达原饮 | 《瘟疫论》(明•吴又可)“瘟疫初起先憎寒而后发热，日后但热而无憎寒也，初起二三日，其脉不浮不沉而数，昼夜发热，日晡益甚，头疼身痛，其时邪在伏脊之前，肠胃之后。虽有头疼身痛，此邪热浮越于经，不可认为伤寒表证，辄用麻黄、桂枝之类强发其汗。此邪不在经，汗之徒伤表气，热亦不减。又不可下，此邪不在里，下之徒伤胃气，其渴愈甚。宜达原饮。” | 槟榔二钱，厚朴一钱，草果仁五分，知母一钱，芍药一钱，黄芩一钱，甘草五分。 | 右用水一盅，煎八分，午后温服。 | 汤剂 |
| 73 | 升陷汤 | 《医学衷中参西录》（清•张锡纯）“治胸中大气下陷，气短不足以息……” | 生黄芪六钱，知母三钱，柴胡一钱五分，桔梗一钱五分，升麻一钱。 | 水煎服。 | 汤剂 |
| 74 | 三甲复脉汤 | 《温病条辨》（清•吴瑭）“①下焦温病，热深厥甚，脉细促，心中憺憺大动，甚则心中痛者，三甲复脉汤主之。②燥久伤及肝肾之阴，上盛下虚，昼凉夜热，或干咳，或不咳，甚则痉厥者，三甲复脉汤主之。” | 炙甘草六钱，干地黄六钱，生白芍六钱，麦冬五钱（不去心），阿胶三钱，麻仁三钱，生牡蛎五钱，生鳖甲八钱，生龟板一两。 | 水八杯，煮取八分三杯，分三次服。 | 汤剂 |
| 75 | 沙参麦冬汤 | 《温病条辨》（清•吴瑭）“燥伤肺胃阴分，或热或咳者，沙参麦冬汤主之。” | 沙参三钱，玉竹二钱，生甘草一钱，冬桑叶一钱五分，麦冬三钱，生扁豆一钱五分，花粉一钱五分。 | 水五杯，煮取二杯，日再服。 | 汤剂 |
| 76 | 新加香薷饮 | 《温病条辨》（清•吴瑭）“手太阴暑温，如上条证，但汗不出者，新加香薷饮主之。” | 香薷二钱，银花三钱，鲜扁豆花三钱，厚朴二钱，连翘二钱。 | 水五杯，煮取二杯，先服一杯，得汗止后服，不汗再服，服尽不汗，再作服。 | 汤剂 |
| 77 | 桑杏汤 | 《温病条辨》（清•吴瑭）“秋感燥气，右脉数大，伤手太阴气分者，桑杏汤主之。” | 桑叶一钱，杏仁一钱五分，沙参二钱，象贝一钱，香豉一钱，栀皮一钱，梨皮一钱。 | 水二杯，煮取一杯，顿服之，重者再作服。 | 汤剂 |
| 78 | 益胃汤 | 《温病条辨》（清•吴瑭）“阳明温病，下后汗出，当复其阴，益胃汤主之。” | 沙参三钱，麦冬五钱，冰糖一钱，细生地五钱，玉竹一钱五分（炒香）。 | 水五杯，煮取二杯，分二次服，渣再煮一杯服。 | 汤剂 |
| 79 | 蠲痹汤 | 《医学心悟》（清•程国彭）“通治风、寒、湿三气，合而成痹。” | 羌活、独活各一钱，桂心五分，秦艽一钱，当归三钱，川芎七分，甘草五分（炙），海风藤二钱，桑枝三钱，乳香、木香各八分。 | 水煎服。 | 汤剂 |
| 80 | 二冬汤 | 《医学心悟》（清•程国彭）“治上消者，宜润其肺，兼清其胃，二冬汤主之。” | 天冬二钱（去心），麦冬三钱（去心），花粉一钱，黄芩一钱，知母一钱，甘草五分，人参五分，荷叶一钱。 | 水煎服。 | 汤剂 |
| 81 | 半夏白术天麻汤 | 《医学心悟》（清•程国彭）“眩，谓眼黑；晕者，头旋也。……有湿痰壅遏者，书云，头旋眼花，非天麻、半夏不除是也，半夏白术天麻汤主之。” | 半夏一钱五分，天麻、茯苓、橘红各一钱，白术三钱，甘草五分。 | 生姜一片，大枣二枚，水煎服。 | 汤剂 |
| 82 | 藿朴夏苓汤 | 《医原》(清•石寿棠)“湿之化气，为阴中之阳，氤氲浊腻，故兼证最多，变迁最幻，愈期最缓。其见证也，面色混浊如油腻，口气浊腻不知味，或生甜水，舌苔白腻，膜原邪重则舌苔满布，厚如积粉，板贴不松，脉息模糊不清，或沉细似伏，断续不匀，神多沉困嗜睡。斯时也，邪在气分，即当分别湿多热多。” | 杜藿香二钱，真川朴一钱，姜半夏钱半，赤苓三钱，光杏仁三钱，生薏仁四钱，白蔻末六分，猪苓钱半，淡香豉三钱，建泽泻钱半。 | 选用丝通草三钱，或五钱煎汤代水，煎上药服。 | 汤剂 |
| 83 | 丁香柿蒂散 | 《伤寒瘟疫条辨》（清•杨栗山）“治久病呃逆，因下寒者。” | 丁香、柿蒂各二钱，人参一钱，生姜三钱。 | 水煎温服。 | 汤剂 |
| 84 | 一贯煎 | 《医方絜度》（清•钱敏捷）“一贯煎（柳洲）主肝血衰少，脘痛，胁疼。” | 北沙参、麦冬、当归各一钱五分，枸杞、生地各三钱，川楝子二钱。 | 水煎服。 | 汤剂 |
| 85 | 易黄汤 | 《傅青主女科》（清•傅山）“妇人有带下而色黄者，宛如黄茶浓汁，其气腥秽，所谓黄带是也。……法宜补任脉之虚，而清肾火之炎，则庶几矣。方用易黄汤。” | 山药一两（炒），芡实一两（炒），黄柏二钱（盐水炒），车前子一钱（酒炒），白果十枚（碎）。 | 水煎服。 | 汤剂 |
| 86 | 宣郁通经汤 | 《傅青主女科》（清•傅山）“妇人有经前腹疼数日，而后经水行者，其经来多是紫黑块，人以为寒极而然也，谁知是热极而火不化乎！……治法似宜大泄肝中之火，然泄肝之火，而不解肝之郁，则热之标可去，而热之本未除也，其何能益！方用宣郁通经汤。” | 白芍五钱（酒炒），当归五钱（酒洗），丹皮五钱，山栀子三钱（炒），白芥子二钱（炒研），柴胡一钱，香附一钱（酒炒），川郁金一钱（醋炒），黄芩一钱（酒炒），生甘草一钱。 | 水煎服。 | 汤剂 |
| 87 | 完带汤 | 《傅青主女科》（清•傅山）“妇人有终年累月下流白物，如涕如唾，不能禁止，甚则臭秽者，所谓白带也。……治法宜大补脾胃之气，稍佐以舒肝之品，使风木不闭塞于地中，则地气自升腾于天上，脾气健而湿气消，自无白带之患矣。方用完带汤。” | 白术一两（土炒），山药一两（炒），人参二钱，白芍五钱（酒炒），车前子三钱（酒炒），苍术三钱（制），甘草一钱，陈皮五分，黑芥穗五分，柴胡六分。 | 水煎服。 | 汤剂 |
| 88 | 清经散 | 《傅青主女科》（清•傅山）“妇人有先期经来者，其经甚多，人以为血热之极也，谁知是肾中水火太旺乎。……治之法但少清其热，不必泄其水也。方用清经散。” | 丹皮三钱，地骨皮五钱，白芍三钱（酒炒），大熟地三钱（九蒸），青蒿二钱，白茯苓一钱，黄柏五分（盐水浸，炒）。 | 水煎服。 | 汤剂 |
| 89 | 清肝止淋汤 | 《傅青主女科》(清•傅山)“妇人有带下而色红者，似血非血，淋沥不断，所谓赤带也。……治法须清肝火而扶脾气，则庶几可愈。方用清肝止淋汤。” | 白芍一两（醋炒），当归一两（酒洗），生地五钱（酒炒），阿胶三钱（白面炒），粉丹皮三钱，黄柏二钱，牛膝二钱，香附一钱（酒炒），红枣十个，小黑豆一两。 | 水煎服。 | 汤剂 |
| 90 | 两地汤 | 《傅青主女科》（清•傅山）“又有先期经来只一、二点者，人以为血热之极也，谁知肾中火旺而阴水亏乎。……治之法不必泄火，只专补水，水既足而火自消矣，亦既济之道也。方用两地汤。” | 大生地一两（酒炒），元参一两，白芍药五钱（酒炒），麦冬肉五钱，地骨皮三钱，阿胶三钱。 | 水煎服。 | 汤剂 |
| 91 | 四妙勇安汤 | 《验方新编》（清•鲍相璈）“此症生手、足各指，或生指头，或生指节、指缝。初生或白色痛极，或如粟米起一黄泡。其皮或如煮熟红枣，黑色不退，久则溃烂，节节脱落，延至手足背腐烂黑陷，痛不可忍。……宜用顶大甘草，研极细末，用香麻油调敷。……再用金银花、元参各三两，当归二两，甘草一两，水煎服。” | 金银花、元参各三两，当归二两，甘草一两。 | 水煎服。 | 汤剂 |
| 92 | 身痛逐瘀汤 | 《医林改错》（清•王清任）“凡肩痛、臂痛、腰痛、腿痛，或周身疼痛，总名曰痹症。明知受风寒，用温热发散药不愈；明知有湿热，用利湿降火药无功。久而肌肉消瘦，议论阴亏，随用滋阴药又不效。至此便云：病在皮脉，易于为功；病在筋骨，实难见效。因不思风寒湿热入皮肤，何处作痛。入于气管，痛必流走；入于血管，痛不移处。如论虚弱，是因病而致虚，非因虚而致病。……古方颇多，如古方治之不效，用身痛逐瘀汤。” | 秦艽一钱，川芎二钱，桃仁三钱，红花三钱，甘草二钱，羌活一钱，没药二钱，当归三钱，灵脂二钱（炒），香附一钱，牛膝三钱，地龙二钱（去土）。 | 水煎服。 | 汤剂 |
| 93 | 除湿胃苓汤 | 《医宗金鉴》(清•吴谦)“此证俗名蛇串疮，有干湿不同，红黄之异，皆如累累珠形。……湿者色黄白，水皰大小不等，作烂流水，较干者多疼，此属脾肺二经湿热，治宜除湿胃苓汤。” | 苍术（炒）、厚朴（姜炒)、陈皮、猪苓、泽泻、赤茯苓、白术(土炒)、滑石、防风、山栀子(生，研)、木通各一钱，肉桂、甘草（生）各三分。 | 水二盅，灯心五十寸，煎八分，食前服。 | 汤剂 |
| 94 | 枇杷清肺饮 | 《医宗金鉴》（清•吴谦）“此证由肺经血热而成。每发于面鼻,起碎疙瘩,形如黍屑,色赤肿痛,破出白粉汁,日久皆成白屑,形如黍米白屑。宜内服枇杷清肺饮。” | 人参三分，枇杷叶二钱（刷去毛，蜜炙），甘草三分（生），黄连一钱，桑白皮二钱（鲜者佳），黄柏一钱。 | 水一盅半，煎七分，食远服。 | 汤剂 |
| 95 | 黄连膏 | 《医宗金鉴》(清•吴谦)“此证生于鼻窍内，初觉干燥疼痛，状如粟粒，甚则鼻外色红微肿，痛似火炙。由肺经壅热，上攻鼻窍，聚而不散，致成此疮。内宜黄芩汤清之，外用油纸捻粘辰砂定痛散，送入鼻孔内。若干燥者，黄连膏抹之立效。” | 黄连三钱，当归尾五钱，生地一两，黄柏三钱，姜黄三钱。 | 香油十二两，将药煠枯，捞去渣；下黄蜡四两溶化尽，用夏布将油滤净，倾入磁碗内，以柳枝不时搅之，候凝为度。 | 膏剂 |
| 96 | 五味消毒饮 | 《医宗金鉴》(清•吴谦)“夫疔疮者，乃火证也。……初起俱宜服蟾酥丸汗之；毒势不尽，憎寒壮热仍作者，宜服五味消毒饮汗之。” | 金银花三钱，野菊花、蒲公英、紫花地丁、紫背天葵子各一钱二分。 | 水二盅，煎八分，加无灰酒半钟，再滚二、三沸时，热服。渣，如法再煎服，被盖出汗为度。 | 汤剂 |
| 97 | 桃红四物汤 | 《妇科冰鉴》（清•柴得华）“血多有块，色紫稠粘者，有瘀停也，桃红四物汤随其流以逐之。” | 生地三钱（酒洗），当归四钱（酒洗），白芍钱五分（酒炒），川芎一钱，桃仁十四粒（去皮尖研泥），红花一钱（酒洗）。 | 水煎温服。 | 汤剂 |
| 98 | 散偏汤 | 《辨证录》(清•陈士铎)“人有患半边头风者，或痛在右，或痛在左，大约痛于左者为多，百药治之罔效，人不知其故。此病得之郁气不宣，又加风邪袭之于少阳之经，遂致半边头痛也。其病有时重有时轻，大约遇顺境则痛轻，遇逆境则痛重，遇拂抑之事而更加之风寒之天，则大痛而不能出户。痛至岁久，则眼必缩小，十年之后，必至坏目，而不可救药矣。治法急宜解其肝胆之郁气。虽风入于少阳之胆，似乎解郁宜解其胆，然而胆与肝为表里，治胆者必须治肝。况郁气先伤肝而后伤胆，肝舒而胆亦舒也。方用散偏汤。” | 白芍五钱，川芎一两，郁李仁一钱，柴胡一钱，白芥子三钱，香附二钱，甘草一钱，白芷五分。 | 水煎服。 | 汤剂 |
| 99 | 清燥救肺汤 | 《医门法律》（清•喻嘉言）“治诸气膹郁，诸痿喘呕。” | 桑叶三钱（去枝梗），石膏二钱五分（煅），甘草一钱，人参七分，胡麻仁一钱（炒，研），真阿胶八分，麦门冬一钱二分（去心），杏仁七分（炮，去皮尖，炒黄），枇杷叶一片（刷去毛，蜜涂炙黄）。 | 水一碗，煎六分，频频二、三次滚热服。 | 汤剂 |
| 100 | 凉血地黄汤 | 《外科大成》（清•祁坤）“治痔肿痛出血。” | 归尾一钱五分，生地二钱，赤芍一钱，黄连（炒）二钱，枳壳一钱，黄芩一钱（炒黑），槐角三钱（炒黑），地榆二钱（炒黑），荆芥一钱（炒黑），升麻五分，天花粉八分，甘草五分。 | 右一剂。加生侧柏二钱，用水二大盅，煎一盅，空心服三、四剂，则痛止肿消，更外兼熏洗。 | 汤剂 |